Kanepi Gümnaasium

Kanepi Gümnaasium on üldhariduskool Põlva maakonnas Kanepis.

Ajalugu
pisi|Kanepi Gümnaasium
Esimesed andmed koolihariduse alguse kohta Kanepi kihelkonnas pärinevad kirikuõpetaja aruandest 1680. aastast. Kanepi köstrikooli tegutsemisest on kirjutatud 1686. aastal. Esimene teadaolevalt maarahva seast pärinev koolmeister oli Kanepi põliselanik Jaan Raudsepp, kes töötas koolmeistrina alates 1700. aastast ning määrati 1731. aastal vakantsi ajal kirikuõpetaja asendajaks.Kanepi Gümnaasiumi arengukava aastateks 2006–2010. Kanepi Vallavolikogu 19.01.2006.a määrus nr 7. (Kasutatud 29. augustil 2011.)

Kanepi Gümnaasium loeb oma haridustegevuse eelkäijaks 1804. aastal asutatud Kanepi kihelkonnakooli, mille asutas alates 1780. aastast Kanepi kirikuõpetajana teeninud Johann Philipp von Roth. Rothi asutatud poiste kihelkonnakool oli uut tüüpi kihelkonnakool (Parochialschule), mis Liivimaal alles 1819. aasta talurahvaseadusega üldiseks tunnustati. Kihelkonnakooli õppekavades olid lisaks tavaainetele (lugemine, kirjutamine, rehkendamine ja katekismus) ka maateadus, ajalugu, laulmine, võimlemine, põllutöö, käsitöö ja makettide valmistamine mitmesuguste hoonete ehitamiseks. Oma õppekava ja töökorraldusega lõi Kanepi kihelkonnakool eesti tulevasele pedagoogikateadusele uue – vastastikuse õpetamise meetodi.. Kanepis  töötas tubli pedagoogina  1859–1866 Johannes Eglon, kuid vallandati ja vahistati, kuna tõlkis läti rahvusliku tegelase Krišjānis Valdemārsi brošüüri "Baltische, namentlich livländische Bauernzustände", eesti keelde.

Kooli nimed
 1925 – Kanepi Kõrgem Algkool
 1927 – Kanepi 6-klassiline Algkool
 1937 – Kanepi Mittetäielik Keskkool
 1946 – Kanepi 7-klassiline Kool
 1959 – Kanepi 8-klassiline Kool
 1960 – Kanepi Keskkool
 1997 – Kanepi Gümnaasiumhttps://web.archive.org/web/20181023144710/https://kanepig.edu.ee/public/file/info/Kanepi_G_Meie_Kooli_Lugu.pdf (vaadatud 23.10.2018)

Kooli muuseum
Koolis asub oma muuseumhttp://www.muuseum.ee/et/muuseumid/eesti_muuseumid/by_alphabet?action=details&museum_id=537 (vaadatud 30.07.2013).

Tunnustus
2023 Eesti Koolispordi Liidu auhind "Aasta sportlikum kool" põhikoolide arvestusesEesti Koolispordi Liidu uudis 28.09.2023. Aasta sportlikumad koolid ja sportlikud koolid on selgunud
2023 Eesti Kultuurkapitali Põlvamaa aastapreemia "Aasta Tegu spordis" Eesti Koolispordi Liidu tunnustuse Aasta sportlikum kool 2023 laureaadileEesti Kultuurikapitali Põlvamaa aastapreemiad

Viited

Kirjandus
 Milvi Hirvlaane. Kanepi kool läbi kahe sajandi. Kanepi Gümnaasium 2004. 309 lk.

Välislingid
 Kooli koduleht

Kategooria:Põlva maakonna koolid
Kategooria:Kanepi vald